ASL AFTERNOON TRADE – บล.เอเอสแอล
SET… มีแรงซื้อหนุนกลุ่ม Big cap. ติดตามการประชุม …
18 ธ.ค. 2562

SET… มีแรงซื้อหนุนกลุ่ม Big cap. ติดตามการประชุม กนง. บ่ายนี้
ตลาดหุ้นไทยภาคเช้าปรับตัวขึ้นจากแรงซื้อกลุ่ม Big cap. นำโดยกลุ่มพลังงาน หลังราคาน้ำมันปรับขึ้น สวนทางตลาดภูมิภาคจากความกังวลเกี่ยวกับการแยกตัวของอังกฤษออกจากสหภาพยุโรป (Brexit) หลัง รัฐบาลใหม่เตรียมออกกฎหมายป้องกันไม่ให้มีการขยายเวลาช่วงเปลี่ยนผ่านของอังกฤษหลังจาก Brexit เกินสิ้นปี 2563 ส่งผลให้นักลงทุนกังวลว่าอังกฤษอาจแยกตัวจากสหภาพยุโรป (EU) โดยไม่มีการทำข้อตกลง (no-deal Brexit) ติดตามการประชุม กนง. คาดว่าจะคงอัตราดอกเบี้ยที่ 1.25% แต่ต้องดูว่ามีความเห็นเกี่ยวกับภาวะเศรษฐกิจในปีหน้าอย่างไร หากมีการประเมิน GDP ปี63 เติบโตต่ำกว่า 3% อาจเห็นการปรับลดอัตราดอกเบี้ยอีกครั้งในช่วงต้นปีหน้า
กลยุทธ์ – ดัชนีปิดภาคเช้าปรับตัวขึ้นทดสอบแนวต้านขาลง EMA10 วันที่ 1,563-1,565 หากผ่านยืนได้มั่นคงเป็นสัญญาณบวกในการเปลี่ยนแนวโน้มเป็นขาขึ้น การปรับตัวระหว่างวันเน้นยืน 1,560 / 1,550 เป็นแนวรับหลัก
PTG
Rebound ขึ้นทางเทคนิค ทดสอบแนวต้าน EMA200 วัน
ปิด 16.80
แนวรับ 16.60 / 16.40
แนวต้าน 17.00 / 17.20
Cut loss &lt; 16.40
แท่งเทียนปรับตัวขึ้นมองเป็นการ Rebound ระยะสั้นหลังปรับตัวลงแรงติดกันเป็นสัญญาณลบ หากระหว่างวันไม่ปรับตัวลงต่ำกว่าขอบล่าง Bollinger band ที่ 16.40 ความเสี่ยงของขาลงจะถูกจำกัด และลุ้นทดสอบแนวต้านที่ 17.00 / 17.20 ขณะที่ Slow Stoc. กำลังตัดขึ้น + RSI เริ่มชี้ขึ้นออกจากภาวะ oversold เริ่มเป็นสัญญาณบวก
DTAC
ผ่านยืน EMA200 วัน เริ่มเปลี่ยนแนวโน้มเป็นขาขึ้น
ปิด 56.00
แนวรับ 55.00 / 54.00
แนวต้าน 56.50 / 57.50
Cut loss &lt; 54.00
แท่งเทียนปรับตัวขึ้นยืนเหนือ EMA200 วันได้มั่นคง มองเป็นสัญญาณการกลับตัวขึ้นของระยะกลาง พร้อมกับวอลุ่มเทรดที่เพิ่มขึ้นชี้นำภาวะบวก ระยะสั้นเน้นยืนที่แนวรับ 55.00 / 54.00 ไม่ควรต่ำกว่าเพื่อคงแนวโน้มบวก ขณะที่ Slow Sto. + RSI ชี้ขึ้นเป็นบวกต่อแนวโน้ม
SELL SIGNAL RATCH
ปรับตัวลงตามขอบล่าง Bollinger Band
ปิด 66.25
แนวรับ 65.00 / 63.75
แนวต้าน 67.25 / 68.50
แท่งเทียนหลุดแนวรับ EMA 200 วัน ที่ 67.25 และปรับตัวลงตามขอบล่าง Bollinger Band เป็นสัญญาณลบ ระยะสั้นยังคงมีโอกาสปรับตัวลงต่อเนื่อง เน้นยืนแนวรับที่ 65.00/63.75 ต่ำกว่าควรหลีกเลี่ยง ขณะที่ Slow Stoc. ตัดลง + RSI ชี้ลง ยืนยันสัญญาณลบ
TIME TO SWITCH
ก่อสร้าง
แนะนำ SWITCH กลุ่ม “ก่อสร้าง” เช่น STEC ITD UNIQ SEAFCO ภายหลังจากความล่าช้าในเรื่องของการจัดทำรายละเอียดงบประมาณรายจ่าย ประจำปีงบประมาณ พ.ศ.2563 ทำให้มองว่าในระหว่างนี้ยังไม่มีปัจจัยบวกใดที่จะทำให้ราคาปรับตัวขึ้นได้อย่างมีนัยสำคัญ
BANK
แนะนำการลงทุนมาเป็นกลุ่ม “BANK” ในระยะสั้น เช่น BBL KBANK SCB เนื่องจากราคาที่ปรับตัวลงมามากมองว่าสะท้อนปัจจัยลบไปบ้างแล้ว อย่างไรก็ดีการปรับตัวขึ้นในวันนี้ตอบรับความคาดหวังการคงอัตราดอกเบี้ยที่จะเป็นประโยชน์ต่อกลุ่มธนาคารขนาดใหญ่
 